
Tisztelt Képviselő-testület!

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 96. § (6) bekezdése alapján: a települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig – a külön jogszabályban meghatározott tartalommal – átfogó értékelést készít. Az értékelést – települési önkormányzat esetén a képviselő-testület általi megtárgyalást követően – meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A helyi önkormányzat a gyermekjóléti és gyermekvédelmi ill. gyámhatósági, gyámügyi feladatainak ellátását a Gyvt-ben és a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendeletben előírtak alapján végzi.

Az értékelés tartalmáról a Korm. rendelet 10. számú melléklete rendelkezik.


I. A települési önkormányzat által készítendő átfogó értékelés tartalmi követelményei:

1. A település demográfiai mutatói, különös tekintettel a 0-18 éves korosztály adataira

A település lakosainak száma 2016. január 1-én 286 fő, ebből a kiskorú gyermekek száma:                                                           65 fő.

Életkor szerinti megoszlása:
 0 - 2 év                                                                                                            6 fő
 3 - 5 év                                                                                                            8 fő
 6 – 13 év                                                                                                        37 fő
14 – 18 év                                                                                                       14 fő


2. Az önkormányzat által nyújtott pénzbeli, természetbeni ellátások biztosítása

· rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága

Rendszeres gyermekvédelmi kedvezmény
A gyermekek védelméről és a gyámügyi igazgatásról szóló 1997. évi XXXI. törvény 19. § (1) bekezdése alapján a rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult
a) a 21/B. §-ban meghatározott ingyenes vagy kedvezményes intézményi gyermekétkeztetésnek és – ha megfelel a 21/C. §-ban foglalt feltételeknek – a szünidei gyermekétkeztetésnek,
b) a 20/A. §-ban meghatározott természetbeni támogatásnak,
c) az e törvényben és más jogszabályban meghatározott egyéb kedvezményeknek az igénybevételére.

(1a) A rendszeres gyermekvédelmi kedvezményre jogosult gyermek után a gyermek családba- fogadó gyámjául kirendelt hozzátartozó pénzbeli ellátásra jogosult, ha
a) a gyermek tartására köteles, és
b) nyugellátásban, korhatár előtti ellátásban, szolgálati járandóságban, táncművészeti életjáradékban, átmeneti bányászjáradékban, megváltozott munkaképességű személyek ellátásaiban, időkorúak járadékában vagy olyan ellátásban részesül, amely a nyugdíjszerű rendszeres szociális ellátások emeléséről szóló jogszabály hatálya alá tartozik.
 
(2) A gyámhatóság megállapítja a gyermek rendszeres gyermekvédelmi kedvezményre való jogosultságát, amennyiben a gyermeket gondozó családban az egy főre jutó havi jövedelem összege nem haladja meg
a) az öregségi nyugdíj mindenkori legkisebb összegének (a továbbiakban: az öregségi nyugdíj legkisebb összege) a 140%-át,
aa) ha a gyermeket egyedülálló szülő, illetve más törvényes képviselő gondozza, vagy
ab) ha a gyermek tartósan beteg, illetve súlyosan fogyatékos, vagy
ac) ha a nagykorúvá vált gyermek megfelel a 20. § (2) bekezdésében foglalt feltételeknek;
b) az öregségi nyugdíj legkisebb összegének 130%-át az a) pont alá nem tartozó esetben,
feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön vagy együttesen a (7) bekezdésben meghatározott értéket.
(3) Az egy főre jutó jövedelem megállapításánál a 131. § (2) bekezdését kell alkalmazni. Ettől eltérni akkor lehet, ha a jövedelmi viszonyokban igazolható ok miatt tartós romlás vélelmezhető.

A 2016. évben hatályos Gyvt. 20/A. § (1) bekezdése alapján a gyámhatóság annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága
a) a tárgyév augusztus 1-jén fennáll, a tárgyév augusztus hónapjára tekintettel,
b) a tárgyév november 1-jén fennáll, a tárgyév november hónapjára tekintettel
természetbeni támogatást nyújt fogyasztásra kész étel, ruházat, valamint tanszer vásárlására felhasználható Erzsébet-utalvány formájában.

(2) Az (1) bekezdés szerinti támogatás esetenkénti összegéről az Országgyűlés a központi költségvetésről szóló törvény elfogadásával egyidejűleg dönt.

Sáska településen 2016. évben a rendszeres gyermekvédelmi jogosultság fennállása miatt augusztus hónapban 6 gyermek, november hónapban 6 gyermek részesült támogatásban. A pénzbeli és a természetbeni támogatás esetenkénti összege 5.800 Ft/fő volt, melyet a központi költségvetés 100 %-ban megtérít.

2016. december 31-én  6  gyermek részesült rendszeres gyermekvédelmi kedvezményben.

A  gyermekek életkor szerinti megoszlása:

     Életkor         0 – 2 éves     3 – 5 éves          6 – 13 éves         14 – 17 éves     18 évesnél id.
     Fő                       1                   1                       3                         1                         0

Általános tapasztalat, hogy abban az esetben ha egy családban két gyermeket nevelnek és mindkét szülő – minimálbérért – dolgozik, vagy ha a szülő egyedülálló és bejelentett munkaviszonnyal rendelkezik, akkor  már nem jogosult erre az ellátási formára.

A rendszeres gyermekvédelmi kedvezményre való jogosultság megállapítása során kérelem nem került elutasításra. 

Rendkívüli gyermekvédelmi támogatás
A Gyvt. 161/T. § (2) bekezdése alapján a 2013. december 31-ét követően rendkívüli gyermekvédelmi támogatás iránt előterjesztett kérelmet az Szt. 45. §-a szerinti önkormányzati segély iránt előterjesztett kérelemként kell elbírálni.
Ilyen kérelem az elmúlt évben nem érkezett.

Hátrányos és halmozottan hátrányos helyzet
A gyermekek védelméről és gyámügyi igazgatásról szóló 1997. évi XXXI. törvény 67/A. § (1) bekezdése alapján hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:
1. a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről, vagy a családbafogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,
a) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,
b) a gyermek elégtelen lakókörnyezete, illetve lakáskörülményei, ha megállapító, hogy a gyermek a településre vonatkozó integrált  településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.
2) Halmozottan hátrányos helyzetű
1. az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)-c) pontjaiban meghatározott körülmények közül legalább kettő fennáll,
a) a nevelésbe vett gyermek,
b) az utógondozói ellátásban részesülő és tanulói vagy hallgatói jogviszonyban álló fiatal felnőtt.  

A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre – külön döntésben, a rendszeres gyermekvédelmi kedvezményre való jogosultsággal egyező időtartamra – megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.

A településen az elmúlt évben - szülők kérése - 1 család  3 gyermeke esetén állapította meg a jegyző a hátrányos helyzet fennállását, halmozottan hátrányos helyzet fennállásának megállapítására nem került sor.

· egyéb, a Gyvt-ben nem szabályozott pénzbeli vagy természetbeni juttatásokra vonatkozó adatok

Bursa Hungarica Felsőoktatási Ösztöndíj 
A rendszer célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása.
Az „A” típusú pályázatra azok az önkormányzat területén állandó lakóhellyel rendelkező, hátrányos szociális helyzetű felsőoktatási hallgatók jelentkezhettek, akik felsőoktatási intézményben (felsőoktatási hallgatói jogviszony keretében) teljes idejű (nappali tagozatos), alapfokozatot és szakképzettséget eredményező alapképzésben, mesterképzésben, mesterfokozatot és szakképzettséget eredményező mesterképzésben, egységes, osztatlan képzésben vagy felsőfokú illetve felsőoktatási szakképzésben folytatják tanulmányaikat. 
A „B” típusú pályázatra azok az önkormányzat területén állandó lakóhellyel rendelkező, hátrányos, szociális helyzetű (a 2016/2017. tanévben utolsó éves, érettségi előtt álló középiskolás, illetve felsőfokú diplomával nem rendelkező, felsőoktatási intézménybe felvételt még nem nyert, érettségizett) pályázók jelentkezhettek, akik a 2017/2018. tanévtől kezdődően felsőoktatási intézményben teljes idejű (nappali tagozatos) alapfokozatot és szakképzettséget eredményező alapképzésben, egységes, osztatlan képzésben vagy felsőfokú szakképzésben kívánnak részt venni.

A felsőoktatási önkormányzati ösztöndíjpályázatra 2016. évben településen 4 db  pályázat érkezett. A Képviselő-testület döntése alapján valamennyi pályázó 10 hónapon keresztül havi 5.000 Ft összegű ösztöndíjban részesül.
Az önkormányzat költségvetésében a Bursa Hungarica Felsőoktatási Ösztöndíj 200.000 Ft-os kiadást jelentett.


Arany János Tehetséggondozó Program
Az Arany János Tehetséggondozó Program keretében 2016. évben nem érkezett pályázat, és folyósítás sem volt.


Rendkívüli települési támogatás (gyermekek tanulmányainak támogatása)
Sáska településen a rendkívüli települési támogatás keretein belül az Önkormányzat helyi rendeletében szabályozta a gyermekek tanulmányainak támogatásához nyújtható támogatás törvényi feltételeit.
A gyermekek tanulmányainak támogatása az:
a) tanévkezdés miatti – általános iskolai, középiskolai, nappali tagozatos felsőfokú oktatási intézményi – többletkiadásokhoz (tankönyv, iskolai felszerelés stb.);
b) óvodai, menzai, napközis étkezési térítési díjhoz;
c) lakóhelytől eltérő oktatási intézménybe történő utazáshoz nyújtott támogatás.

Kérelmére gyermekek tanulmányainak támogatására jogosult az a szülő, akinek a családjában az egy főre számított jövedelem az öregségi nyugdíj mindenkori legkisebb összegének 200 %-át (57.000 Ft), gyermekét egyedül nevelő szülő esetében annak 250 %-át (71.250 Ft) nem haladja meg.
A támogatás havi összege 3.000 Ft-tól 10.000 Ft-ig terjedhet.
A támogatás maximum az oktatási év időtartamára kerül megállapításra és havonta, utólag a hónap 5. napjáig kerül kifizetésre.

· 
A településen 1 család 2 gyermeke részesült 10.000 Ft-os támogatásban.


Újszülöttek hozzátartozóinak egyszeri támogatása
Sáska településen a rendkívüli települési támogatás keretein belül az Önkormányzat helyi rendeletében szabályozta az újszülöttek hozzátartozóinak egyszeri támogatását.
Egyszeri támogatásra jogosult az a szülő, akinek a családjában az egy főre számított jövedelem az öregségi nyugdíj mindenkori legkisebb összegének 300 %-át (85.500 Ft), gyermekét egyedül nevelő szülő esetében annak 400 %-át (114.000 Ft) nem haladja meg.
A támogatás mértéke: gyermekenként 20.000 Ft.

A településen nem volt kérelem az egyszeri támogatás megállapítására vonatkozóan.


· a gyermekétkeztetés megoldásának módjai, kedvezményben részesülőkre vonatkozó statisztikai adatok

Gyermekétkeztetés
A Csontváry Általános Iskola és AMI tanulói és a Kacagó Napközi Otthonos Óvoda óvodásai a zalahalápi önkormányzat által fenntartott és működtetett konyháról étkeznek.

A gyermekek védelméről és a gyámügyi igazgatásról szóló 1997. évi törvény 21/B. § (1) bekezdése alapján az intézményi gyermekétkeztetést ingyenesen kell biztosítani
a) a bölcsődében, mini bölcsődében nyújtott bölcsődei ellátásban vagy óvodai nevelésben részesülő gyermek számára, ha
aa) rendszeres gyermekvédelmi kedvezményben részesül,
ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
ac) olyan családban él, amelyben három vagy több gyermeket nevelnek,
ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy
ae) nevelésbe vették;
b) az 1-8. évfolyamon nappali rendszerű iskolai oktatásban részt vevő tanuló számára, ha
ba) rendszeres gyermekvédelmi kedvezményben részesül, vagy
bb) nevelésbe vették;
c) azon a) és b) pont szerinti életkorú, rendszeres gyermekvédelmi kedvezményben részesülő gyermek számára, akit fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében helyeztek el;
d) az 1-8. évfolyamon felül nappali rendszerű iskolai oktatásban részt vevő tanuló számára, ha
da) nevelésbe vették, vagy
db) utógondozói ellátásban részesül.
(2) Az intézményi gyermekétkeztetést az intézményi térítési díj 50%-os normatív kedvezményével kell biztosítani
a) az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;

b) az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek, feltéve, hogy az (1) bekezdés b) pont ba) alpontja alapján a tanuló nem részesül ingyenes intézményi gyermekétkeztetésben;
c) az (1) bekezdés a), b) és d) pontja szerinti életkorú, tartósan beteg vagy fogyatékos gyermek számára, feltéve, hogy az (1) bekezdés alapján a gyermek nem részesül ingyenes intézményi gyermekétkeztetésben.
(3) Az (1) bekezdés a) pont ac) alpontja és (2) bekezdés b) pontja szerinti ingyenes vagy kedvezményes intézményi gyermekétkeztetés biztosításához közös háztartásban élőként kell figyelembe venni
a) a tizennyolc éven aluli,
b) a huszonöt évesnél fiatalabb, köznevelési intézményben nappali rendszerű iskolai oktatásban részt vevő, a nappali oktatás munkarendje szerint szervezett felnőttoktatásban részt vevő vagy felsőoktatási intézményben nappali képzésben tanuló, és
c) életkortól függetlenül a tartósan beteg vagy súlyos fogyatékos

Azon gyermekek szülei, akik jogosultak a kedvezményre kihasználták a lehetőséget, igénybe vették az étkeztetést.

A településen  1 db óvodás és 2 db iskolás gyermek részesült 50 %-os kedvezményben, 8 db óvodás és 4 db iskolás gyermek 100 %-os kedvezményben.

A gyermekek napközbeni ellátása Sáska és Zalahaláp községek Önkormányzatai által fenntartott Kacagó Napközi Otthonos Óvodában, illetve 2013. január 1. napjától a Klebelsberg Intézményfenntartó Központ által fenntartott Csontváry Általános Iskolában biztosított.

Szünidei gyermekétkeztetés 
A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 21/C. § 
(1) bekezdése alapján a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést
a) a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és
b) az a) pontban foglalt gyermekeken kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.
(2) A települési önkormányzat a szünidei gyermekétkeztetést az (1) bekezdés a) pontja szerinti esetben 
a) a bölcsődében, mini bölcsődében bölcsődei ellátásban, óvodai nevelésben részesülő gyermekek számára a bölcsődei ellátást nyújtó intézmény és az óvoda zárva tartásának időtartama alatt valamennyi munkanapon,
b) az a) pont alá nem tartozó gyermekek számára
ba) a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon,
bb) az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon köteles megszervezni, és ennek keretén belül a szülő, törvényes képviselő kérelmének megfelelő időtartamban az adott gyermek részére biztosítani.  A Gyvt. fenti §-a 2016. január 1. napjától hatályos.

A fentiek alapján a jegyző írásban tájékoztatta azokat a szülőket, akinek gyermeke jogosult lehetett a fenti ellátásra. A tájékoztatóval egyidejűleg kiküldésre került az igényléshez szükséges nyomtatvány is.  
Sáska településen nem volt szünidei gyermekétkeztetés, a jogosult gyermekek szülei nem jutatták vissza a szükséges nyilatkozatokat az önkormányzat számára.


3. Az önkormányzat által biztosított személyes gondoskodást nyújtó ellátások bemutatása

· gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai)

A Gyvt. és a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) korm. rendelet megállapítja azokat a szabályokat, melyek szerint az önkormányzatok a gyermekek védelméről meghatározott ellátásokkal, intézkedésekkel segítséget nyújtanak a gyermekek jogainak védelméhez, a szülői kötelességek teljesítéséhez, a veszélyeztetettség megelőzéséhez és megszüntetéséhez a hiányzó szülői gondoskodás pótlásához. 

2016. január 1. napjától hatályos jogszabály módosítások alapján, a gyermekjóléti szolgáltatás a családsegítéssel egy szolgáltató – család és gyermekjóléti szolgálat – keretében működtethető. Ezen okból kifolyólag 2016. januártól, Sáska településen a családsegítő egy személyben végezte ezeket a feladatokat.  
A gyermekjóléti szolgáltatás olyan, a gyermek érdekeit védő speciális személyes szolgáltatás, amely a szociális munka módszereinek és eszközeinek felhasználásával szolgálja a gyermekek testi és lelki egészségét, a családban történő nevelkedésének elősegítését, a gyermekek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermekek visszahelyezését.
A Család- és Gyermekjóléti Szolgálat családsegítője, folyamatosan figyelemmel kíséri a településen élő gyermekek szociális helyzetét, veszélyeztetettségét, kapcsolatot tart a gyermekekkel és meghallgatja panaszaikat, segít azok orvoslásában. A védelembe vett gyermekről gondozási-nevelési tervet készít, és az alapján dolgozik. Segít a nevelési-oktatási intézmény gyermekvédelmi feladatainak ellátásában, szorosan együttműködik az intézménnyel.

 A család és gyermekjóléti szolgáltatást, a Balaton-felvidéki Szociális, Gyermekjóléti és Háziorvosi Ügyeleti Szolgálat látja el Sáska településen. Az Intézmény, tevékenysége során, plakátokon, szórólapokon tájékoztatta a település lakosságát az elérhető szolgáltatásról, a családsegítő személyéről, elérhetőségéről, illetve a fogadóórák rendjéről.

Az Intézménynél a családsegítő tevékenységet Sáska településen 2016. január 1-től Linterné Starcsevics Nikoletta, majd a családsegítő személyének változása miatt, 2016. november 1-től Krausz Noémi családsegítő látta el.
 A településen élők számára heti rendszerességgel, fogadóórákat tartott minden hétfőn                  13:30 - 14:30 óra között a Polgármesteri Hivatal épületében, illetve az intézmény tapolcai székhelyén minden pénteken 8.00 – 10.00 óra között.

A fogadóórák célja, hogy a család- és gyermekjóléti szolgáltatás mindenki számára közvetlenül is elérhető legyen a településen. A fogadóóra ideje alatt a hozzá forduló kliensek részére problémáik megoldásában tanácsadást, valamint hivatalos ügyeik intézésében segítséget nyújtott

2016. évben Sáskán 1 esetben történt személyes megkeresés a fogadóórákon.
 
Gondozási tevékenység 2016. évben

	Életkor
	Alapell. tört. gond.
	Védelembe vétel
	Átmeneti nevelt
	Összesen

	0 – 5 éves
	2
	-
	-
	2

	 6 – 13 éves
	2
	-
	
	2

	      14 – 17 éves
	1
	-
	-
	1

	Gyermekek száma
	5
	-
	-
	            5

	Családok száma
	3
	-
	-
	             3


A fenti táblázat alapján 3 család 5 gyermekével kapcsolatban történt családgondozás a gyermekjóléti alapellátás keretében.

A településen 2016. évben védelembe vételi eljárás nem történt.

Szociális válsághelyzetben lévő várandós anya problémáival kapcsolatosan jelzés nem érkezett, ilyen irányú családgondozás nem történt. 

Gyermek és fiatalkorú bűnelkövetéssel kapcsolatban jelzés nem érkezett, ilyen irányú családgondozás nem történt.

Családon belüli erőszakról, bántalmazásról jelzés nem érkezett.

Családjából kiemelt gyermek a vér szerinti szülőjénél, a gyermek visszahelyezése, illetve kapcsolattartásuk segítése érdekében, nem történt családgondozás.


	Életkor 
	Együttműködési megállap. alapján
	Tanácsadottként megjelent
	Egyszeri alkalommal megjelent
	Összesen

	18 – 24 éves
	2
	-
	1
	3

	35 – 61 éves
	4
	-
	-
	4

	62 éves és idősebb
	-
	-
	-
	-

	Összesen
	6
	-
	1
	7

2016. évben a fenti táblázat alapján a családsegítő szolgáltatást 7 felnőtt korú személy vette igénybe a településen élők közül.

A családgondozások során jellemzően az alábbi problémák fordultak elő:
· nem megfelelő lakhatási körülmények,
· anyagi, megélhetési, lakhatással összefüggő problémák,
· ügyintézéssel kapcsolatos problémák,
· családi – kapcsolati konfliktus.


A család és gyermekjóléti szolgálat szakmai tevékenységeinek száma 2016. évben

	Megnevezés
	Szakmai tevékenység száma

	1. Információnyújtás 
	                 8

	1. Segítő beszélgetés 
	               58

	1. Tanácsadás
	               25

	1. Hivatalos ügyekben való közreműködés
	                 3

	1. Családlátogatás
	               63

	1. Közvetítés más szolgáltatásba
	                 0

	1. Komfliktuskezelés
	                 0

	1. Részvétel nevelésbe vételi tárgyaláson
	                 0

	1. Részvétel védelembe vételi tárgyaláson
	                 0

	1. Elhelyezési értekezleten való részvétel
	                 0

	1. Szakmaközi megbeszélés
	                 6

	1. Esetkonferencia
	                 0

	Összesen
	             163



A családgondozás során az  együttesen megbeszélt feladatokat cselekvési tervbe foglaltuk, mely alapján a családlátogatások alkalmával, információnyújtással, tanácsadással segítette a családban felmerülő problémák kezelését. 
A segítő beszélgetés során segítette a szülőt személyiségében meglévő fejlődési képességek feltárásában, felerősítésében, illetve ezen erősségei kibontakoztatásával szemben álló akadályok elhárításában.

Az egyének, a családok és a gyermekek problémáinak időben történő felismerése és azok mihamarabbi enyhítése, megoldása érdekében a szociális és gyermekjóléti szolgálat észlelő- és jelzőrendszert működtet, mely lehetővé teszi mindazoknak a szakembereknek az együttműködését, akik bárhol, bármilyen formában kapcsolatba kerülnek a családokkal és a gyermekekkel.
A gyermekek a védelmi rendszer keretében különös figyelmet kell, hogy kapjanak, mivel helyzetüknél fogva problémáikat önállóan jelezni csak részben, vagy egyáltalán nem képesek. A gyermeki jogok érvényre jutása, a gyermekek biztonságos családban történő nevelése érdekében a gyermekek védelméről és a gyámügyi igazgatásról szóló 1997. évi XXXI. törvény rögzíti a jelzőrendszer tagjait, kötelező együttműködésüket, feladataikat a gyermek családban történő nevelkedésének elősegítése, veszélyeztetettségének megelőzése érdekében.
A jelzőrendszer tagjai kötelesek jelzéssel élni a gyermek veszélyeztetettsége esetén a szociális és gyermekjóléti szolgálatnál

2016. január 1-én hatályba lépő szabályozás számos új elemet vezetett be a hatékonyabb jelzőrendszeri munka érdekében. Az új szabályozás egyértelművé teszi, hogy a jelzőrendszer 

egyetemes, amely kiterjed mind a gyermekre, mind pedig a felnőttekre. Kötelező érvényű protokoll segíti a jelzőrendszer tagjait feladataik ellátásában.

Az észlelő-, jelzőrendszer képezi a szolgáltatás egyik alappillérét, mert az abban résztvevő szakemberek révén, a saját szakterületükön fellelhető, a családokkal és a gyermekkel kapcsolatos problémák jelzése során kerül a szolgálat látókörébe a megoldandó feladat. E jelzőrendszer egyúttal team munkát is jelent, mert a problémák összetettsége miatt a megoldás sokszor csak a szakterületek együttműködése során valósulhat meg. 

Sáska településen élő gyermekkel és családjával kapcsolatban 2016. évben 1 írásos jelzés érkezett.

A településen az illetékes jelzőrendszeri tagok részére 2016-ban több alkalommal került sor szakmaközi megbeszélés szervezésére, az éves gyermekvédelmi tanácskozás is megszervezésre került.

Sáska településen nem jellemző a gyermekek súlyos veszélyeztetésé.

A jelzőrendszer tajgai és a gyermekjóléti szolgálat között jó a kapcsolat. A jelzőrendszer tagjai rendszeresen konzultáltak egymással a családok helyzetéről, a gyermekekkel kapcsolatban felmerülő problémákról, közösen próbáltak segítséget nyújtani azok megoldásában.
A 2016. január 1. napjától hatályos jogszabály módosítások alapján nagyon fontos változás, hogy úgynevezett Család- és Gyermekjóléti Központok alakultak a járási székhelytelepüléseken. Ezen központok a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet látnak el, melynek keretében kezdeményezik a gyermek védelembe vételét vagy súlyosabb fokú veszélyeztetettség esetén a gyermek ideiglenes hatályú elhelyezését, nevelésbe vételét. A gyermekvédelmi gondoskodás keretében a központi esetmenedzser készíti el az egyéni gondozási-nevelési tervet a  településen dolgozó családsegítő bevonásával. 
Lényeges változás továbbá, hogy a Család- és Gyermekjóléti Központ a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényének és szükségleteinek megfelelő önálló egyéni és csoportos speciális szolgáltatásokat, programokat nyújt, amelynek keretében biztosít: ingyenes jogi tanácsadást, addiktológiai szolgáltatást, gyermekpszichológust, közvetítői (mediáció) eljárás lehetőségét, továbbá mentorszülői szolgáltatást (családjukban fogyatékkal elő gyermeket nevelők megsegítése. 


2016. év decemberében a Szolgálat az előző évekhez hasonlóan ismét lehetősége nyílt három napos élelmiszergyűjtési akcióra. Az adománygyűjtés keretében tartós élelmiszereket, tisztálkodási szereket és édességeket gyűjtöttek össze, melyekből csomagok készültek.
Ezen felül a tapolcai Tesco áruház vezetője „cipős doboz” akciót szervezett dolgozói körében. Az áruház igazgatója az elkészült dobozokat és az árház által felajánlott játék, írószer adományt, az aktuális évben részt vevő adománygyűjtő szervezetek közül, dolgozói szavazás után a Szolgálat részére felajánlotta.
A nyár folyamán egy hetes „napközis” tábort szerveztek az ellátási területünkön elő közöl 40 rászoruló számára. A táborozás ideje alatt a gyermekek részére hideg élelmet és innivalót biztosítottak, melyet tapolcai és badacsonytomaji vállalkozók felajánlásából tudtak 

megvalósítani. A tábor ideje alatt kirándulásokkal, strandolással és szabadtéri programokkal igyekeztek biztosítani a gyermekek szabadidejének hasznos eltöltését.
Lehetőségük nyílt megtekinteni az ábrahámhegyi kilátót, strandolni vitték a gyermekeket Ábrahámhegyre és Szigligetre, vezetett túrán vettek részt a Balatoncsicsói Erdészház tanösvényén, ellátogattak a Szigligeti várba, majd a gyermekek megtekinthettek egy mesefilmet a Tapolcai Kft. jóvoltából a városi moziban, mesét hallgattak és kézműves foglalkozáson vettek részt a Wass Albert Városi Könyvtárban. Mindezeken felül lehetőségük nyílt arra, hogy a gyerekeket elvigyék a Veszprémi Állatkertbe, amelynek hatalmas sikere volt az egész hetes programsorozat mellett.
A programokon egyszerre 15-20 gyermek vett részt. A gyermekek utaztatását az Intézmény ellátási területéhez tartozó települések falu- és tanyagondnoki szolgálatainak segítségével tudtuk biztosítani.
A programok sokszínűek voltak, így a résztvevő gyerekek nagyon jól érezték magukat. Lehetőségük nyílt olyan foglalkozásokon részt venni, melyet a családjuk nehéz anyagi helyzete nem tett volna lehetővé.
Nyári programjainkat több önkormányzat is támogatta.

· gyermekek napközben ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok

Sáska és Zalahaláp települések közös fenntartású óvodát működtetnek. A törvényi feltételek és a követelmények biztosítottak.

Az óvodai férőhelyek száma: 60
Óvodába járok száma: 63
ebből:
sáskai gyermek: 9
zalahalápi gyermek: 50
vidéki gyermek: 4

A sáskai óvodások szállítása falugondnoki gépkocsival történik.

A Csontváry Általános Iskola és AMI működtetését 2013. szeptember 1-je óta a Klebelsberg Intézményfenntartó Központ vette át.
A gyermekek iskolába járása menetrend szerint közlekedő busszal került megoldásra.

A Csontváry Általános Iskola és AMI létszámadatai:

	
	Általános iskolai tanulók létszáma
	Napközi otthonos, tanuló szobai ellátásban részesülő tanulók

	Sáskai lakóh.rend.
	13
	5

	Zalahalápi lakóh.rend.
	60
	32

	Egyéb vidéki lak.
	24
	17

	Összesen
	97
	54

A legtöbb gondozott családnál az anyagi jellegű problémák komoly nehézségeket okoznak, mely leggyakrabban a számlakifizetések, egyéb kötelezettségek teljesítésének elmaradásában mutatkozik meg.
A napi megélhetésnél komoly gondot jelent az egyik vagy mindkét szülő munkanélkülisége, illetve az, hogy nem találnak állandó, bejelentett munkát. A munkanélküliség, és az azzal járó anyagi nehézségek a legtöbb családnál feszültséget, konfliktusokat idéztek elő.
A szülők következetlen, ráhagyó nevelési módszereket alkalmaznak, nem fordítanak kellő odafigyelést gyermekeik tanulmányi eredményeire, a szabadidő hasznos eltöltésére. Nem érdeklődnek az iskolákban a gyermekek tanulmányi előmeneteléről, hiányzásairól. 

4-5.

6. A felügyeli szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása

Sáska településen gyámhatósági, gyermekvédelmi területen végzett szakmai ellenőrzés nem volt 2016. évben.


7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékony kezelése érdekében, gyermekvédelmi prevenciós elképzelések)

Az oktatás területén különös gondot kell fordítani a felvilágosító munkára, a káros szenvedélyek, a bűnmegelőzés és az egészséges életmódra nevelés területén. Szabadidős programokkal, felvilágosító előadások szervezésével, a szülőkkel való szorosabb együttműködés kialakításával meg kell akadályozni, hogy gyermekeink a drogfogyasztás és más szenvedélybetegségek, bűnügyek áldozatává/okozójává, fogyasztójává váljanak.

Továbbra is biztosítani kell, hogy anyagi okból egyetlen gyermek se kerüljön ki a családból, az életvitele, nevelési problémák megoldásához maximális segítséget kell nyújtani a helyi szakemberek bevonásával, illetve máshol igénybe vehető ellátásokról való tájékoztatással.


8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának a bűnelkövetés okainak bemutatása

Az önkormányzat  47/2015 .(X.12.) Ökt. számú határozatával elfogadta konkrétan a településre vonatkozó bűnmegelőzési koncepcióját. A koncepció bemutatja a jogszabályi hátteret, a koncepció szükségességét, a település földrajzi elhelyezkedését, demográfiai helyzetét, a bűnügyi helyzetet, valamint a stratégiai, cselekvési tervet.  Nagyon fontos feladat a bűnmegelőzés, a lakosság tájékoztatása.  
A rendőrség körzeti megbízottjával jó, együttműködő kapcsolat került kialakításra. A cél egy 

biztonságon lakókörnyezet kialakítása, melyhez nem elegendő a rendőri jelenlét. Valamennyi jelzőrendszeri tag aktív munkája szükséges ahhoz, hogy ne szaporodjon el a gyermekkori, fiatalkori bűnelkövetések, szabálysértések száma. 

Gyermek és fiatalkorú bűnelkövetéssel kapcsolatban jelzés nem érkezett.

9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.)

Sáska Község Önkormányzata a gyermekvédelmi és gyámügyi feladatait a társhatóságokkal és a gyermekvédelmi jelzőrendszer tagjaival szorosan együttműködve biztosítja.

Az Önkormányzat lehetőségekhez mérten támogatta a gyermekek és fiatalkorúak hasznos szabadidő eltöltése.
Decemberben télapó ünnepség keretében az önkormányzat gyermekprogramot szervezett, bábelőadás, bohócjelenet került bemutatásra, játszóház keretében pedig testfestés, rajzolás, karácsonyi dísz készítése volt.
Ezek a foglalkozások nagyon népszerűek. Falunap keretében gyermekprogramok (pl. bohócjelenet, légvárazás) kerültek megrendezésre. 

Kérem a Tisztelt Képviselő-testületet, hogy a 2016. évben végzett gyermekjóléti és gyermekvédelmi feladatok ellátásáról szóló átfogó értékelést vitassa meg és fogadj el.


H a t á r o z a t i  javaslat

Sáska Község Önkormányzat Képviselő-testülete megtárgyalta a gyermekek védelméről és a gyámügyi igazgatásról szóló 1997. évi XXXIX. törvény 96. § (6) bekezdése alapján az önkormányzat gyermekjóléti és gyermekvédelmi feladatok 2016. évi ellátásáról készített értékelést.

Az önkormányzat a feladatellátásról szóló értékelést tudomásul vette, azt elfogadja és úgy határoz, hogy a lehetőségeinek függvényében mindent elkövet a feladatellátás szinten tartása, javítása érdekében.

Az értékelést megküldi a Veszprém Megyei Kormányhivatal Gyámügyi és Igazságügyi Főosztályának (8200 Veszprém, Megyeház tér 1.)

Felelős: Kovács Nándor polgármester
Határidő: 2017. május 31.


Sáska, 2017. május 4.

                                                                                                        Kovács Nándor
                                                                                                          polgármester
































 






image1.jpeg





TELEPÜLÉSI  ÖNKORMÁNYZAT


 


8308 SÁSKA, Rákóczi u. 4.


 


VESZPRÉM MEGYE


 


Tel/fax: 87/510


-


344


 


 


 


 


 


 


 


 


 


 


 


 


 


 


 


 


E L Ő T E R J E S Z T É S


 


 


SÁSKA TELEPÜLÉSI ÖNKORMÁNYZAT KÉPVISELŐ


-


TESTÜLETÉNEK


 


ÜLÉSÉRE


 


 


 


 


 


 


 


 


T á r g y: 


Beszámoló az Önkormányzat gyermekjóléti és gyermekvédelmi feladatok 2016. évi 


ellátásáról  


 


 


Előadó: 


   


Kovács Nándor


 


                  


polgármester


 


 


 


 


 


 


 


 


 


 


 


 




TELEPÜLÉSI  ÖNKORMÁNYZAT   8308 SÁSKA, Rákóczi u. 4.   VESZPRÉM MEGYE   Tel/fax: 87/510 - 344                                 E L Ő T E R J E S Z T É S     SÁSKA TELEPÜLÉSI ÖNKORMÁNYZAT KÉPVISELŐ - TESTÜLETÉNEK   ÜLÉSÉRE                 T á r g y:  Beszámoló az Önkormányzat gyermekjóléti és gyermekvédelmi feladatok 2016. évi  ellátásáról       Előadó:      Kovács Nándor                      polgármester                        

